SPRÁVA ZO ZAHRANIČNEJ PRACOVNEJ CESTY
	Č. 198/2015
1.  Účastník ZPC:
Mgr. Iveta Hermanovská, Národné kontaktné body, CVTI SR Lamačská cesta 8/A, 811 04 Bratislava, Národný kontaktný bod pre ERC, MSCA a Zdravie, demografické zmeny a kvalitu života, AJ – RJ.
2.  Zahraničná pracovná cesta:
Belgicko, Brusel, vykonaná v dňoch 17.-18.9. 2015, Centre Albert Broschette, Rue Froissart, 36. B – 1040 Brusel,   Zasadnutie programového výboru pre MSCA a FET, spôsob financovania – refundácia EK a CVTI SR. 
3.  Rámcový program pobytu:

Neformálne stretnutie členov PC MSCA a FET – Italian National Research Council (CNR) Office

1. FET Open:
- evaluation process
- low success rate
- budget shifts in WP 2016/17
- application orientation and TRL level
2. ERC:
- contacts and information on the working groups of ERC

Programový výbor ERC-FET-MSCA- časť MSCA

1. Approval of the draft agenda
2. Adoption of the minutes of the previous meeting
3. Review of the written opinions since the previous meeting
4. Update of Marie Skłodowska-Curie actions - recent calls
5. Any other business

Programový výbor ERC-FET-MSCA- časť ERC

1. Approval of the agenda
2. Adoption of minutes of the previous meeting (13 March)
3. Appointment of new members to the Scientific Council
4. Information from the ERC President on the activities of the Scientific Council
5. State of play of the ERC Calls
6. Communication activities
7. AOB

4.  Stručný priebeh rokovaní, resp.  študijného pobytu:
    Na zasadnutí programového výboru boli prezentované výsledky schémy COFUND 2014 (podpísaných 25 grantových dohôd, percento úspešnosti podaných projektov 27,9% v doktorandských programoch a 27,7% v štipendijných programoch pre skúsených vedeckých pracovníkov). Príprava grantových dohôd výzvy COFUND  s uzávierkou v októbri 2015 bude prebiehať vo februári 2015. V rámci schémy ITN 2014 bolo financovaných 22 projektov v rámci Európskych industriálnych doktorátov a 9 projektov v rámci Európskych spoločných doktorátov ( aj zo SR).  Vo výzve  ITN 2015 bolo doporučených na financovanie 106 návrhov projektov a do augusta 2015 bolo podpísaných už 103 grantových dohôd ( medzi príjemcami grantu je aj SR). Príprava grantových projektov pre projekty na rezervnom zozname sa začala v polovici septembra. V rámci schémy IF 2015 bolo podaných 8 508 návrhov projektov ( z toho 9 zo SR) a práve prebieha proces kontroly spôsobilosti. V porovnaní s rokom 2014 bolo v schéme RISE 2015 podaných 1,5 násobne viac návrhov projektov, čo znížilo percento úspešnosti o polovicu (2014 – 40,8%, 2015 – 24,5%). V roku 2015 bolo doporučených na financovanie 89 návrhov projektov s porovnateľným percentom úspešnosti z akademickej a neakademickej sféry s 836 účastníkmi. 
     Úvod programového výboru ERC bol venovaný nominácii nových členov Vedeckej rady ERC s platnosťou od 10. Júla 2015 – 3 noví členovia prof M. Buckingham, prof M. Kramer, prof S. Micali a prof. Vernos bol nominovaný aj na ďalšie obdobie. Vymenovanie nových členov sa očakáva koncom roka. Výzva na nomináciu členov bude publikovaná na: http://erc.europa.eu/about-erc/organisation/identification-committee a príslušné európske inštitúcie a združenia budú požiadané, aby aktualizovali zoznamy kandidátov vo všetkých vedných disciplínach z nedostatočne preskúmaných častí Európy v nedávnej minulosti. Prezident ERC J. P. Bourguignon informoval o ďalších aktivitách programového výboru ERC: podpora Open Access: financovanie štúdie, manažmentu výskumných dát a zdieľania v rámci ERC projektov (cez verejné obstarávanie - 50 000 Eur), podpora rozširovaniu účast v rámci ERC výziev – financovanie posilnenia konkurencieschopnosti v ERC výzvach počas nasledujúcich 3 rokov a podpora monitoringu a evalvácie programu – financovanie štúdie dopadu ERC o kariérnom postupe hlavných riešiteľov a ich tímov. Pre získanie vedcov mimo Európy  budú pridelené dodatočné „ finančné prostriedky pre začiatok“ v   rámci schém Starting grant (50 000 Euro) a Advanced grant (1 mil. Euro).  Držiteľ grantu môže pracovať aj  na domovskej inštitúcii mimo Európy , členovia tímu môžu byť tiež z neeurópskych krajín a v rámci sprievodných opatrení niektoré európske hostiteľské inštitúcie môžu odmeňovať štipendistov zo svojich „top-up“fondov. Na základe dohôd podpísaných NSF USA, NRF Kórea, CONICET Argentína, JSPS Japonsko, NSFC Čína a dohodami v štádiu rokovania so štátmi Južná Afrika, Brazília, Kanada, Austrália a Hong Kongom, USA s organizáciami NIH a Národným centrom pre umenie a humanitné vedy vedci mimo Európy budú mať možnosť sa pripojiť k ERC tímom, ktorí svojich domovských organizáciách získajú obdobu grantov ERC.
     V rámci schémy Konsolidačný grant  2015 boli prezentované výsledky 1. kola, kde bolo percento úspešnosti podaných projektov 34,2%. V rámci 2. kola budú prebiehať interview do 13.  novembra a výsledky budú komunikované v januári 2016, očakávané percento úspešnosti je 16%. V rámci Advanced grant 2015 bolo podaných o 14,6% menej návrhov projektov  ako v roku 2014 a očakávané percento úspešnosti je 14 (zo SR bol podaný 1 projekt). V rámci schémy Starting grant 2015 bolo percento úspešnosti podaných návrhov projektov v 1. kroku 26,2 a očakáva sa 10% úspešnosť financovania podaných návrhov projektov. V rámci schémy Proof of Concept prebieha evalvácia návrhov a výsledky budú zverejnené v januári 2016.
     
    5.  Odporúčané závery:
Naďalej sledovať aktuálne výzvy v rámci Horizontu 2020 a informovať relevantné subjekty o nových informáciách prezentovaných na zasadnutí programového výboru. 
6.   Prehľad prinesenej dokumentácie a miesto jej uloženia
Prezentácie z programového výboru budú dostupné v databáze EK CIRCABC.
7.   Osobitne vyhodnotený očakávaný prínos ZPC
Neformálne stretnutie členov programového výboru, kde boli dohodnuté spoločné stanoviská 
a postupy k jednotlivým otázkam prerokovávaným na programovom výbore. 
8.    Spôsob zverejnenia výsledkov ZPC, prenos získaných informácií
podľa charakteru a potreby 
Súhlasím so zverejnením správy na internete

Správu vypracoval: Mgr. Iveta Hermanovská		                  ......................................
Dátum: 2. 10. 2015
								
Správu schválil:  prof. RNDr. Ján TURŇA, CSc., generálny riaditeľ  ......................................